கலோடசு மரியா

காசி மலை வனப் பல்லி என்றும் அசாம் தோட்டப் பல்லி என்றும் அழைக்கப்படும் கலோடசு மரியா, அகாமிடே குடும்பத்தின் திராகோனினே துணைக்குடும்பத்தில் உள்ள ஒரு பல்லி சிற்றினமாகும். இந்த சிற்றினம் தெற்காசியாவினைத் தாயகமாகக் கொண்டது.

 புவியியல் வரம்பு 
க. மரியா வடகிழக்கு இந்தியாவிலும் (காசிமலை-அசாம், மேகாலயா, மிசோரம்) பூட்டானிலும் காணப்படுகிறது. இது வடகிழக்கு வங்காளதேசத்திலும் காணப்படுகிறது.https://animalinformation.com/animal/khasi-hills-forest-lizard/

 சொற்பிறப்பியல் 
மரியா என்ற சிற்றினப் பெயர், இந்த சிற்றினத்தை விவரித்த ஜான் எட்வர்டு கிரேயின் மனைவியும் இங்கிலாந்து சிப்பியோட்டியல் நிபுணருமான மரியா எம்மா கிரே நினைவாக இடப்பட்டது.

 உருவவியல் 
கலோடசு மரியாவின் உடல் குறுகிக் காணப்படும். ஆனால் வால் கிட்டத்தட்ட வட்டமாகவும், மெல்லியதாகவும், கீல் செதில்களால் மூடப்பட்டதாகவும் உள்ளது. தலை பெரியது. ஆண் மற்றும் பெண் இருவருக்கும் மிதமான வளர்ச்சியடைந்த நுச்சல், முதுகெலும்பு முகடுகள் உள்ளன. முதுகெலும்பு சிவப்பு கோடுகள், புள்ளிகளுடன் பச்சை நிறத்தில் உள்ளது. ஆண் இனப்பெருக்க காலத்தில் தலையில் ஒரு பிரகாசமான சிவப்பு நிறத்தை உருவாக்குகிறது. க. மரியா வின் மூக்கு எச்சவாய் நீளம் 12 செமீயும் வாலின் நீளம் 37 செமீ ஆக இருக்கும்.

 வட்டாரப் பெயர்கள் 

 தமிழ்: காசி மலை வனப் பல்லி, அசாம் தோட்டப் பல்லி
 பெங்காலி: காசி ரட்சோசா, காசியா கிரிஜிடி (Khasia girigiti-খাসি রক্তচোষা, খাসিয়া গিরিগিটি)

 நடத்தை 
கலோடசு மரியா மரங்களில் வாழும் பகலாடி விலங்கு ஆகும்.

 வாழிவிடம் 
கலோடசு மரியா பொதுவாக நீரோடைகளுக்கு அருகில் உள்ள காடுகளில், கடல் மட்டத்திலிருந்து 122-1,500 மீ  உயரத்தில் காணப்படுகிறது.

 உணவு 
கலோடசு மரியா முக்கியமாக பூச்சிகளை உண்ணும். அதாவது, பூச்சிகளை உணவாகக் கொள்கிறது.

 இனப்பெருக்கம் 
கலோடசு மரியா முட்டையிட்டு இனப்பெருக்கம் செய்யக்கூடியது. மற்ற பல்லிகளைப் போலவே, இது பலதாரமண மற்றும் வெளிப்படையான, ஆண் மற்றும் பெண் இருவரும் பல கூட்டாளர்களுடன் இணையும்.

 பாதுகாப்பு 
ஒப்பீட்டளவில் சிறிய வரம்பில் காணப்பட்டாலும் கலோடசு மரியா "தீவாய்ப்புக் கவலை குறைந்த இனமாக" மதிப்பிடப்பட்டுள்ளது. இது பெரிய அச்சுறுத்தல்களை எதிர்கொள்ளவில்லை. நன்கு பாதுகாக்கப்பட்ட பகுதிகளில் உள்ளது (பூட்டானில் உள்ள அரச மானசு தேசிய பூங்கா மற்றும் அருகிலுள்ள மானசு தேசிய பூங்காவில், அசாம் லெங்டெங் வனவிலங்கு சரணாலயம், மிசோராம்). இது ஒரு அரிய வகை இனம்.

 மேற்கோள்கள் 

மேலும் படிக்க
George Albert Boulenger (1885). Catalogue of the Lizards in the British Museum (Natural History). Second Edition. Volume I. ... Agamidæ. London: Trustees of the British Museum (Natural History). (Taylor and Francis, printers). xii + 436 pp. + Plates I–XXXII. (Calotes maria, pp. 322–323).
Boulenger GA (1890). The Fauna of British India, Including Ceylon and Burma. Reptilia and Batrachia. London: Secretary of State for India in Council. (Taylor and Francis, printers). xviii + 541 pp. (Calotes maria, pp. 136–137).
Albert Günther (1864). The Reptiles of British India. London: The Ray Society. (Taylor and Francis, printers). xxvii + 452 pp. + Plates I–XXVI. (Calotes maria, pp. 144–145).
Malcolm Arthur Smith (1935). The Fauna of British India, Including Ceylon and Burma. Reptilia and Amphibia. Vol. II.—Sauria. London: Secretary of State for India in Council. (Taylor and Francis, printers). xiii + 440 pp. + Plate I + 2 maps. (Calotes maria, pp. 193–194).

பகுப்பு:கலோடசு
பகுப்பு:ஊர்வன